ເຈົ້າໜ້າທີ່ ພະຍາຍາມ ໃຫ້ຜູ້ເຄາະຮ້າຍ ພາຍຸແຊນດີ ໄດ້ມີໂອກາດ ປ່ອນບັດ
ລັດຖະບານ ​ທັງ​ຢູ່​ໃນ​ລັດ New York ​ແລະ New Jersey ​ໄດ້​ວາງ​ມາດ​ຕະການ ອະນຸຍາດ​ໃຫ້​ຜູ້​ມີ​ສິດ​ປ່ອນ​ບັດ ລົງ​ຄະ​ແນນສຽງ​​ ຢູ່ຕາມບ່ອນ​ປ່ອນ​ບັດ​ຕ່າງໆ
ໃນຂະນະທີ່ປະຊາກອນ ໃນລັດ New York ແລະ New Jersey ພວມດີ້ນລົນເພື່ອຟື້ນໂຕຄືນຈາກ “ພາຍຸແຊນດີ ຊຶ່ງ ເປັນລົມພາຍຸຂະໜາດແຮງ” ໃນອາທິດແລ້ວນີ້ ບັນດາເຈົ້າ ໜ້າທີ່ເລືອກຕັ້ງກໍພວມພະຍາຍາມເພື່ອໃຫ້ເປັນທີ່ແນ່ນອນ ວ່າ ປະຊາກອນເຫລົ່ານີ້ມີໂອກາດໄດ້ປ່ອນບັດລົງຄະແນນ ສຽງ ໃນວັນອັງຄານມື້ນີ້ ລັດຖະບານ ທັງຢູ່ໃນລັດ New York ແລະ New Jersey ໄດ້ວາງມາດຕະການອະນຸ ຍາດໃຫ້ຜູ້ມີສິດປ່ອນບັດລົງຄະແນນສຽງຢູ່ຕາມບ່ອນ ປ່ອນບັດຕ່າງໆ ແທນທີ່ຈະເປັນໜ່ວຍປ່ອນບັດຂອງເຂົາເຈົ້າ ແລະລັດ New Jersey ໄດ້ອະນຸຍາດໃຫ້ຜູ້ມີສິດປ່ອນບັດ ລົງຄະແນນສຽງໂດຍຜ່ານທາງ email ແລະ fax ຊຶ່ງເປັນການເຄື່ອນໄຫວ ທີ່ຈະບໍ່ຊ່ວຍຫຍັງຫຼາຍເທົ່າໃດ ໃນເມື່ອວ່າປະຊາກອນ ຫລາຍກວ່ານຶ່ງລ້ານຄົນຍັງບໍ່ ມີໄຟຟ້າໃຊ້ເທື່ອ ການຂາດແຄນນໍ້າມັນ ແລະລະບົບການຂົນສົ່ງສາທາລະນະ ທີ່ເປັນອຳ ມະພາດນັ້ນ ຄາດວ່າຈະສ້າງຄວາມຍຸ່ງຍາກໃຫ້ແກ່ບັນດາຜູ້ປ່ອນບັດທີ່ພະຍາຍາມໄປໃຊ້ສິດໃຊ້ສຽງ ທີ່ໜ່ວຍປ່ອນບັດເຂົາເຈົ້ານັ້ນ ບາງເມືອງ ໃນລັດ New Jersey ໄດ້ສົ່ງຫີບປ່ອນບັດພິເສດ ໄປຍັງບ່ອນພັກເຊົາສຸກເສີນ ສ່ວນຢູ່ນະຄອນ New York ໄດ້ສົ່ງລົດເມໄປຮັບເອົາປະຊາຊົນ ໄປຍັງໜ່ວຍປ່ອນບັດ ຕ່າງໆ